CELEX: E2015P0024
Language: fi
Date: 2015-09-25 00:00:00
Title: Fürstliches Obergerichtin (Liechtenstein) 25 päivänä syyskuuta 2015 päivätty pyyntö saada EFTAn tuomioistuimelta neuvoa-antava lausunto asiassa Walter Waller vastaan Liechtensteinische Invalidenversicherung (asia E-24/15)

8.12.2016   
            
            
               FI
            
            
               Euroopan unionin virallinen lehti
            
            
               C 457/12
            
         Fürstliches Obergerichtin (Liechtenstein) 25 päivänä syyskuuta 2015 päivätty pyyntö saada EFTAn tuomioistuimelta neuvoa-antava lausunto asiassa Walter Waller vastaan Liechtensteinische Invalidenversicherung
   (asia E-24/15)
   (2016/C 457/10)
   Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt 25 päivänä syyskuuta 2015 päivätyllä kirjeellä, joka saapui EFTAn tuomioistuimen kirjaamoon 1 päivänä lokakuuta 2015, pyynnön saada tuomioistuimelta neuvoa-antava lausunto asiassa Walter Waller vastaan Liechtensteinische Invalidenversicherung seuraavista kysymyksistä:
   
               1.
            
            
               Kun asetuksen (EY) N:o 987/2009 87 artiklan 2 kohdan toisen virkkeen mukaan oleskelu- tai asuinpaikan laitoksen tekemät havainnot sitovat velallislaitosta, estääkö tämä seikka velallislaitosta riitauttamasta näitä havaintoja – ja näin ollen lomakkeella E 213 annetussa yksityiskohtaisessa lääkärinlausunnossa esitettyjä tietoja – omassa menettelyssään?
            
         
               2.
            
            
               Jos vastaus ensimmäiseen kysymykseen on myöntävä, päteekö mainittu sitovuus myös oikeudenkäynnissä, joka kansallisten menettelysääntöjen nojalla seuraa velallislaitoksessa vireillä ollutta menettelyä?